REGOLAMENT TAL-KUMMISSJONI (KEE) Nru 3998/87
tat-23 ta' Diċembru 1987
li jemenda r-Regolament (KEE) Nru 1696/71 dwar l-organizzazzjoni komuni tas-suq fil-hops
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunitajiet Ewropej,
Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u ta' l-istatistika u dwar it-Tariffa Komuni Doganali[1], kif emendat bir-Regolament (KEE) Nru 3985/87[2], u partikolarment Artikolu 15 tieghu,
Billi r-Regolament tal-Kunsill (KEE) Nru 2658/87 jistabbilixxi, b'effett mill-1 ta' Jannar 1988, nomenklatura magħquda ta' ħwejjeġ imsejsa fuq is-Sistema Armonizzata li trid tilħaq il-ħtiġijiet kemm tat-Tariffa Komuni Doganali u kemm in-nomenklatura tal-ħwejjeġ għall-istatistika tal-kummerċ barrani tal-Komunità;
Billi, għaldaqstant, huwa meħtieġ illi d-deskrizzjonijiet ta' l-oġġetti u n-numri ta' l-intestaturi tat-tariffa li jidhru fir-Regolament tal-Kunsill (KEE) Nru 1696/71[3], kif l-aħħar emendat bir-Regolament (KEE) Nru 3800/85[4], jiġu espressi skond it-termini tan-nomenklatura magħquda; billi dawn l-adattamenti ma jeħtieġu l-ebda emenda ta' sustanza,
ADOTTAT DAN IR-REGOLAMENT:
Artikolu 1
Il-paragrafi (1) u (2) ta' Artikolu 1 tar-Regolament (KEE) Nru 1696/71 jibidlu b'dan li ġej:
1. Għandha titwaqqaf organizzazzjoni komuni tas-suq fil-hops, li tkopri l-prodotti li ġejjin:
Kodiċi NM Deskrizzjoni ta' l-oġġetti
1210 Koni tal-hop, friski jew imnixxfa, sewwa jekk mitħuna u sewwa jekk le, jew fil-forma ta' pellets; lupulin
2. Ir-regoli li jirrigwardaw il-marketing u l-kummerċ ma' pajjiżi terzi għandhom japplikaw ukoll għall-prodotti li ġejjin:
Kodiċi NM Deskrizzjoni ta' l-oġġetti
1302 13 00 Ħlieleb veġetali u estratti tal-hops
Artikolu 2
Dan ir-Regolament għandu jidħol fis-seħħ fl-1 ta' Jannar 1988.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-23 ta' Diċembru 1987.